smcproject/ml-wiki-sentences huggingface dataset:
ഇടിമുഴിക്കൽ ടൗൺ സാങ്കേതികമായി പറഞ്ഞാൽ മലപ്പുറം ജില്ലയിലാണ് എങ്കിലും കോഴിക്കോട് ജില്ലയിലെ രാമനാട്ടുകരയുടെ വിപുലീകരണമായിട്ടാണ് ഇതിനെ പരിഗണിക്കുന്നത്.
പള്ളിക്കൽ , തേഞ്ഞിപ്പാലം , വള്ളിക്കുന്ന് , കൊണ്ടോട്ടി , കടലുണ്ടി എന്നീ ടൗണൂകൾ  ഈ ഗ്രാമവുമായി അതിർത്തി പങ്കിടുന്നു.
ദേശീയ പാത 17 ഈ ഗ്രാമത്തിനു കുറുകെ 3 കിലോമീറ്റർ അകലെയാണ് ചരിത്രം
ചേലമ്പ്രയുടെ ചരിത്രം രേഖകളിൽ എവിടെയും എഴുതപ്പെട്ടിട്ടില്ല.
എങ്കിലും പെരുമനശേരിയിലുള്ള ഇളംചേരി ഇല്ലത്തെ ഇളംചേരി മണഴി മൂസാദ് എന്ന ജന്മിയായിരുന്നു ഇവിടം ഭരിച്ചത് എന്ന് വിശ്വസിക്കുന്നു, പിന്നെ അവരുടെ സാമന്തന്മാരായ തിരുവങ്ങാട്ടെ നമ്പീശന്മാരും.
ഈ പഞ്ചായത്തിലെ ചരിത്ര പ്രസിദ്ധമായ ഒരു സ്ഥലമാണ് തിരുവങ്ങാട്ട് ശിവ ക്ഷേത്രം.
നീലമന ഇല്ലത്തെ എമ്പ്രാന്തിരിമാർ ഇളംചേരി മൂസയ്ക്ക് പാദസേവ ചെയ്യുകയും ഗ്രാമത്തിലെ കാര്യനിർവ്വഹണത്തിൽ സഹായിക്കുകയും ചെയ്തിരുന്നു.
നീലമന എമ്പ്രാന്തിരിയെ കേരളത്തിന്റെ വടക്ക് നിന്ന് അമ്പലത്തിലെ പൂജാവിധികളും ആചാരനുഷ്ഠാനങ്ങളൂം മറ്റും ചെയ്യാൻ വേണ്ടി ചേലമ്പ്രയിലേക്ക് ഇളംചേരി മൂസ കൊണ്ടുവന്നു എന്നാണ് വിശ്വാസം.
ഇളംചേരി ശ്രീ ശങ്കര നാരായണ ക്ഷേത്രം മണാഴി കുടുംബത്തിൽ ഉൾപ്പെട്ടവർക്ക് മാത്രം ഉള്ളതാണെന്നൊരു വിശ്വാസം ഉണ്ടായിരുന്നു പണ്ട്.
പിന്നീട് മണഴി മൂസ  ഈ ക്ഷേത്രം പൊതുജനങ്ങൾക്ക് തുറന്നു കൊടുത്തു.
അഡ്വക്കേറ്റ് അനിൽ മൂസാദ് ആണ് ഇപ്പോഴുള്ള ജന്മി.
അദ്ദേഹത്തിന്റെ അച്ഛനായ മണഴി ശ്രീധരൻ മൂസാദിന്റെ കാലത്ത് ശങ്കര നാരായണ ക്ഷേത്രത്തിന്റെ കാര്യനിർവ്വഹണം ഒരു കമ്മിറ്റി രൂപീകരിച്ച് അതിന്റെ കീഴിലായിരുന്നു.
ആ കമ്മിറ്റിയിൽ കറുത്തേടത്ത് രാമൻ നമ്പീശൻ, വാസുത്തൊടി നീലകണ്ഠൻ നമ്പീശൻ, ചന്ദ്രൻ അപ്പാട്ട്, പി. പി ബാലകൃഷ്ണൻ മാസ്റ്റർ, രാധാകൃഷ്ണ മേനോൻ, നെല്ലിക്കോട് ദാസൻ എന്നിവർ ഉൾപ്പെട്ടിരുന്നു.
ഇടിമുഴിക്കൽ ആണ് ചേലമ്പ്രയിലെ പ്രധാന വ്യവസായ കേന്ദ്രം.
ഇവിടുത്തെ പ്രധാന വരുമാന മാർഗ്ഗം കൃഷിയും വ്യവസായവും തന്നെയാണ്.
ചേലമ്പ്രയിലെ അറിയപ്പെടുന്ന വ്യവസായമായ യൂറോസ്പിൻ തൊഴിലാളി സമരം കാരണം നിർത്തലാക്കിയിരുന്നു.
കിൻഫ്ര വ്യവസായിക സൗകര്യവും ഈ ഗ്രാമത്തിലുണ്ട്.
ചേലേമ്പ്ര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chelembra_Gramapanchayat Elunnummel Shiva Temple, Kolakuth School at Kolakkatuchal Temple Pond at Kolakkuth
മലപ്പുറം ജില്ലയിലെ തിരൂരങ്ങാടി താലൂക്കിൽ, കൊണ്ടോട്ടി ബ്ളോക്കിലാണ് 15.81 ചതുരശ്രകിലോമീറ്റർ വിസ്തീർണ്ണമുള്ള ചേലേമ്പ്ര ഗ്രാമപഞ്ചായത്ത് സ്ഥിതി ചെയ്യുന്നത്.
ഈ പഞ്ചായത്തിനെ രാജ്യത്തെ ആദ്യ പ്രഥമ ശുശ്രൂഷ സാക്ഷരത പഞ്ചായത്തായി പ്രഖ്യാപിച്ചു.
അതിരുകൾ കിഴക്ക് - പള്ളിക്കൽ, ചെറുകാവ് പഞ്ചായത്ത് പടിഞ്ഞാറ് - വള്ളിക്കുന്ന് പഞ്ചായത്തും, കോഴിക്കോട് ജില്ലയിലെ ഫറോക്ക്, കടലുണ്ടി, രാമനാട്ടുകര എന്നീ പഞ്ചായത്തും തെക്ക് - വള്ളിക്കുന്ന്, പെരുവള്ളൂർ, പള്ളിക്കൽ പഞ്ചായത്തുകളും, കോഴിക്കോട് ജില്ലയിലെ കടലുണ്ടി പഞ്ചായത്തും.
വടക്ക് - ചെറുകാവ് പഞ്ചായത്ത്, കോഴിക്കോട് ജില്ലയിലെ രാമനാട്ടുകര പഞ്ചായത്ത് വാർഡുകൾ പെരുന്തൊടിപ്പാടം ചേലേമ്പ്രപ്പാടം ഇടിമുഴിക്കൽ എടണ്ടപ്പാടം പടിഞ്ഞാറ്റിൻപൈ പുല്ലുംകുന്ന് ചക്കമ്മാട്കുന്ന് കാക്കഞ്ചേരി പൈങ്ങോട്ടൂർ ചീനാടം ചേലൂപ്പാടം പനയപ്പുറം കുറ്റീലിപ്പറമ്പ് കണ്ടായിപ്പാടം തേനേരിപ്പാറ പുല്ലിപ്പറമ്പ് പെരുണ്ണീരി കുറ്റീരിയിൽ സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് കൊണ്ടോട്ടി വിസ്തീര്ണ്ണം 15.81 ചതുരശ്ര കിലോമീറ്റർ ജനസംഖ്യ 24,663 പുരുഷന്മാർ 12,260 സ്ത്രീകൾ 12,403 ജനസാന്ദ്രത 1560 സ്ത്രീ : പുരുഷ അനുപാതം 1012 സാക്ഷരത 91.78% അവലംബം Idimuzhikkal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://lsgkerala.in/chelembrapanchayat Archived 2013-06-11 at the Wayback Machine .
ചേലേരി
കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിലുള്ള ഒരു വില്ലേജ് ആണ് ചേലേരി.
കണ്ണൂർ പട്ടണത്തിൽ നിന്നും 12 കിലോമീറ്റർ അകലെയായാണ് ചേലേരി സ്ഥിതിചെയ്യുന്നത്.
മുണ്ടേരി പുഴ ഈ വില്ലേജിൻറെ ഒരു അതിരാണ്.
ഏകദേശം 1 കിലോമീറ്ററോളം നദീതീരം വില്ലേജിനുണ്ട്.
ഇവിടെ നിന്ന് മട്ടന്നൂർ വിമാനത്താവളത്തിലേക്ക് അര മണിക്കൂർ (20 കി മീ) ദൂരമാണ് ഉള്ളത്.
എടക്കാട് ബ്ലോക്കിലും, തളിപ്പറമ്പ് നിയോജക മണ്ഡലത്തിലും, കാസർഗോഡ് ലോകസഭ മണ്ഡലത്തിലും ഉൾപ്പെടുന്നു.
പുരാതനകാലത്തെ ചേലേരി ഗ്രാമത്തിൽ ഉൾപ്പെട്ട ദേശങ്ങൾ ആയിരുന്നു കണ്ണാടിപ്പറമ്പ്, കമ്പിൽ എന്നിവ.
മുണ്ടേരിക്കടവ് തോണി / ചങ്ങാടം
പണ്ടുകാലത്ത് മുണ്ടേരി പുഴ കടക്കുന്നതിനു തോണികളും തോണിക്കാരനും എപ്പോഴുമുണ്ടാകുമായിരുന്നു.
പങ്കായം അല്ലെങ്കിൽ നീണ്ട മുള കൊണ്ട് തുഴഞ്ഞിട്ടായിരുന്നു മറുകരയിൽ എത്തുക.
സാധനങ്ങൾ കൊണ്ടുപോകുന്നതിന് ചങ്ങാടം ഉണ്ടായിരുന്നു.
പാലം വന്നതോടെ ഈ സംവിധാനം പ്രവർത്തനമില്ലാതായി.
മുണ്ടേരി പുഴയിൽ ആമ്പൽ പൂക്കൾ ഉണ്ടാകാറുണ്ട്.
മുണ്ടേരിക്കടവ് പക്ഷിസങ്കേതം
പ്രകൃതിദത്തമായ ഒരു പക്ഷിസങ്കേതമായി  മുണ്ടേരിക്കടവും പരിസരവും അറിയപ്പെടുന്നു.
കാലാവസ്ഥാ വ്യതിയാനത്തിന് അനുസരിച്ച് ദേശാടന പക്ഷികൾ ധാരാളം വന്നുപോകുന്ന സ്ഥലം ആണ് ഇവിടം.
ദേശാടന പക്ഷികൾ കൂട്ടമായി പറന്നു വന്ന് ഈ പ്രദേശത്ത് വിശ്രമിച്ച് അൽപ്പസമയത്തിനു ശേഷം യാത്ര തുടരുന്ന മനോഹരമായ ദൃശ്യം ഇവിടെയുള്ള പ്രതേകതയാണ്.
അധികമാരും അറിയപ്പെടാത്ത ഇവിടം പക്ഷി നിരീക്ഷകർക്കു ഉപാകപ്പെടുമെന്നു തീർത്തു പറയാം.
ഇവിടേക്കു പലയിടത്തുനിന്നും പക്ഷി നിരീക്ഷകർ എത്തി നിരീക്ഷണം നടത്തിപ്പോകാറുണ്ട്.
കൈപ്പാട് കൃഷി
പുഴക്കരയിൽ നെൽകൃഷി നടത്താറുള്ള ഭാഗം കൈപ്പാട് എന്നറിയപ്പെടുന്നു.
ആയതിനാൽ അവിടെ ചെയ്യുന്ന കൃഷി "കൈപ്പാട് കൃഷി" എന്ന പേരിൽ പ്രസിദ്ധമാണ്.
ചേലോറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chelora 2015-ലെ തദ്ദേശ സ്ഥാപനങ്ങളുടെ പുനഃക്രമീകരണത്തോടെ ഈ ഗ്രാമപഞ്ചായത്ത് കണ്ണൂർ കോർപ്പറേഷന്റെ ഭാഗമായി.
11°53′21″N 75°25′46″E ﻿ / ﻿ 11.889160°N 75.4293400°E ﻿ / 11.889160; 75.4293400 കണ്ണൂർ നഗരത്തിൽ നിന്നും 7 കിലോമീറ്റർ അകലെയുള്ള ഒരു ഗ്രാമമായിരുന്നു ചേലോറ .
ചേലോറ, വലിയന്നൂർ വില്ലേജുകൾ ചേർന്നതായിരുന്നു ചേലോറ ഗ്രാമപഞ്ചായത്ത്.
2015 ജനുവരി 14ന് കണ്ണൂർ കോർപ്പറേഷൻ രൂപവത്കരിച്ചപ്പോൾ ഇല്ലാതായ ഗ്രാമപഞ്ചായത്തുകളിലൊന്ന് ചേലോറയായിരുന്നു.
2001-ലെ കനേഷുമാരി പ്രകാരം ചേലോറ ഗ്രാമപഞ്ചായത്തിലെ ജനസംഖ്യ 19,566 ആണ്.
ഇതിൽ 48% പേർ പുരുഷന്മാരും 52% പേർ സ്ത്രീകളുമാണ്.
ഇവിടത്തെ ശരാശരി സാക്ഷരത 85 % ആണ്.
പുരുഷന്മാരുടെ സാക്ഷരത 87 ശതമാനവും, സ്ത്രീകളുടെത്  84 ശതമാനവുമാണ്.
ഇവിടത്തെ ആകെ ജനസംഖ്യയുടെ 11 % പേർ 6 വയസ്സിൽ താഴെയുള്ളവരാണ്.
വാർഡുകൾ കടാങ്കോട് പുറത്തീൽ വലിയനൂർ നോർത്ത് ചെലോറ നോർത്ത് മാച്ചേരി മാച്ചേരി ഈസ്റ്റ്‌ പള്ളിപ്പൊയിൽ ചെലോറ കാപ്പാട് പെരിങ്ങളായി തിലാനൂർ സത്രം തങ്കൈക്കുന്ന് തിലാനൂർ വളന്നൂർ മduക്കൊത്ത് വലിയന്നൂർ തക്കാളി പീടിക വാരം വാരം സെന്റർ പള്ളിപ്രം വിദ്യാഭ്യാസ സ്ഥാപനങ്ങൾ ചേലോറ ഗവണ്മെന്റ് ഹയർസെക്കന്ററി സ്കൂൾ,ചേലോറ അവലംബം ↑ ↑ പുറത്തേക്കുള്ള കണ്ണികൾ മലയാളം വാരിക, 2012 ജൂൺ 15 Archived 2016-03-06 at the Wayback Machine .
ചേലപ്പറമ്പു നമ്പൂതിരി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1690നും 1780നും ഇടയ്ക്ക് ജീവിതകാലം.
കോഴിക്കോടിനടുത്ത് iiiiചാലിയമാണ് ജന്മസ്ഥലമെന്ന് കരുതുന്നു.
മുക്തകരചനയിലാണ് ഇദ്ദേഹത്തിന്റെ പ്രധാന സംഭാവനകൾ.
പാട്ടുണ്ണിചരിതം എന്ന ആട്ടക്കഥ ഇദ്ദേഹത്തിന്റെ ഒരു കൃതിയാണ്.
പച്ചമലയാള പ്രസ്ഥാനത്തിലെ ഒരു പ്രധാനപ്പെട്ട കവിയായിരുന്നു.
സംസ്കൃതത്തിലും മലയാളത്തിലും ഉള്ള കുറേ മുക്തകങ്ങളല്ലാതെ പൂർണകൃതികളൊന്നും ലഭിച്ചിട്ടില്ല.
താൽകാലിക ശ്ലോകങ്ങൾ, അതും അലസതയും നിസ്വതയും തുളുമ്പുന്ന സരസമായ ഒറ്റശ്ലോകങ്ങളാണ് ചേലപ്പറമ്പിന്റെ മുഖമുദ്ര
അബ്ദാർധേന ഹരിം പ്രസന്നമകരോദൗത്താനപാദിശ്ശിശുഃ സപ്താഹേന നൃപഃ പരീക്ഷിദബലാ യാമാർദ്ധതഃ പിംഗലാ .
ഖട്വാംഗോ ഘടികാദ്വയേന നവതിപ്രായോഽപി തന്ന വ്യഥേ തം കാരുണ്യനിധിം പ്രപദ്യ ശരണം ശേഷായുഷാ തോഷയേ .
(ഉത്താനപാദപുത്രനായ ധ്രുവൻ അരവർഷം കൊണ്ട് (ആറുമാസംകൊണ്ട്) ഹരിയെ പ്രസന്നമാക്കി, രാജാവ് പരീക്ഷിത് സപ്താഹം (ഒരാഴ്ച)കൊണ്ടും പിംഗലാ അരയാമം കൊണ്ടും രണ്ട് മണിക്കൂർകൊണ്ട് ഖട്വാംഗനും ഹരിയെ പ്രസന്നനാക്കി.
തൊണ്ണൂറുവയസ്സായിട്ടും എനിക്കൊന്നും കഴിഞ്ഞില്ല.
ബാക്കിയുള്ള ആയുസ്സിനാലിതാ അദ്ദേഹത്തെ സന്തോഷിപ്പിക്കുന്നു) .
ഈ ഒരു ഒറ്റശ്ലോകം ചൊല്ലി ഗുരുവായൂർ മണ്ഡപത്തിൽ ഒരു നമഃസ്കാരം ചെയ്ത് മരണം വരിച്ചു.
അവലംബം :എഴുതിയത് ആ ഇല്ലത്തെ ഇപ്പോഴുള്ള ചേലപ്പറമ്പ് കൃഷ്ണൻ നമ്പൂതിരി :26/2/2021
ഇല്ലം നിൽക്കുന്നത് തിരുത്തുണ്ടു്.
പെരിന്തൽമണ്ണ താലൂക്ക് കാര്യാ വട്ടം അംശo തേലക്കാടു് ദേശത്താണ് ചേലപ്പറമ്പു് ജനിച്ചത്
പരമ്പതാഗതമായി കിട്ടിയ വാമൊഴി
ചേലപ്പറമ്പ് പാരമ്പര്യത്തിലെ ഇപ്പൊഴത്തെ തലമുറയിലെ *ചേലപ്പറമ്പത്ത് കൃഷ്ണൻ നമ്പൂതിരി* അച്ഛൻ രാമൻ നമ്പൂതിരി ആണ് ഈ കുറിപ്പ് എഴുതുന്നത്.
എനിക്ക് പാരമ്പര്യമായി പറഞ്ഞു കേട്ടിട്ടുള്ള ഒരു സംഭവം ആണ് ഈ എഴുത്ത്
ചേലപ്പറമ്പ് നമ്പൂതിരി - ഞങ്ങൾ *വിദ്വാനഫൻ* എന്നാണ് ' വിളിക്കുന്നത്
അദ്ദേഹം തറവാട്ടിലെ പട്ടിണി കാരണം വീടുവിട്ടിറങ്ങി തിരുവനന്തപുരം പത്മനാഭസ്വാമി ക്ഷേത്രത്തിൽ എത്തി.
അന്ന് രാജാവിൻ്റ തൊഴൽ ദിവസമായിരുന്നു.
തൊഴൽ കഴിഞ്ഞ് രാജാവ് പുറത്തേയ്ക്കിറങ്ങിയപ്പോൾ കാത്തിരുന്ന ചേലപ്പറമ്പ് മന്ത്രിയോടു് പറഞ്ഞു ഒന്നു മുഖം കാണിക്കാൻ ഏർപ്പാടു് ചെയ്തു തരണം ഒരു സാധു ബ്രാഹ്മണനാണ് വള്ളുവനാട്ടിൽ നിന്നാണ് ഗണപതി ഹോമം മാത്രമേ വശമുള്ളൂ  കുറച്ചു കവിതാ വാസനയും ഉണ്ട് എന്ന്.
മന്ത്രി പറഞ്ഞു ഇവിടെത്തന്നെ നിന്നോളൂ വൈകീട്ട് ഉത്തരം മറുപടിയായിത്തരാം
എന്നു പറഞ്ഞു.
ചേലപ്പറമ്പിൻ്റെ ഈ തുറന്ന സംസാരരീതീ ഇഷ്ടപ്പെട്ട് വൈകീട്ട് കൊട്ടാരത്തിൽ വിളിപ്പിച്ച്   കൽപ്പിച്ചു ഇനി മുതൽ കൊട്ടാരം ഗണപതി ഹോമത്തിന് തിരുമേനിയാവട്ടെ എന്ന്.
ഭാഗ്യം അന്നു മുതൽ കൊട്ടാരം ഗണപതി ഹോമക്കാരനായി തിർന്നു വിദ്വാനഫൻ.
തറവാട്ടില്ലം പുതുക്കി പണിഞ്ഞതും അവിടെ അമ്പലം കെട്ടിയതും, കൊക്കർണി കുഴിപ്പിച്ചതും തിരുവനന്തപുരം രാജാവാണത്രെ.
കൊക്കർണിക്കലിൽ എന്തോ വട്ടെഴുത്തിൽ എഴുതി വെച്ചിട്ടുണ്ടു്.
കാലം പോയി ചേലപ്പറമ്പ് തിരിച്ചു ഇല്ലെത്തെത്തി തൻ്റെ ഗണപതി ഉപാസന തുടർന്നു ഗണപതി അദ്ദേഹത്തിന് പ്രത്യക്ഷമാണത്രെ അദ്ദേഹം ഗുരുവായൂരിലേയ്ക്ക് പോകുന്ന സമയം എന്തോ ഒരു ഉൾജ്ഞാനം ഉണ്ടായതു പോലെ താൻ ഉപയോഗിച്ച സർവ്വ പൂജാ പാത്രങ്ങളും ഗണപതി സാളഗ്രാമവും ആ കൊക്കർണിയിൽ നിക്ഷേപിച്ചാണ് യാത്രയായത്.
സമ്പ: *ചേലപ്പറമ്പത്ത് CM കൃഷ്ണൻ*
ജനനം: *04/05/1963*
കുറിപ്പ് തയ്യാറാക്കിയ ദിനം: *15/07/2022*
വികടഭക്തി
വികടഭക്തിക്ക് വളരെ താത്പര്യമുള്ള ഒരാളായി ചേലപ്പറമ്പിനെ കണക്കാക്കുന്നു.
നല്ല രീതിയിൽ ഭജിച്ചാൽ മഹാദേവൻ പ്രസന്നനാകില്ലെന്നും പണ്ട് രാവണൻ കൈലാസമെടുത്ത് അമ്മാനമാടിയപ്പോളും കിരാതത്തിൽ അർജ്ജുനനും മുഷ്ക് എടുത്തപ്പോഴാണ് പ്രസന്നനായത് എന്ന പ്രമാണമെടുത്ത് കവി സമർത്ഥിക്കുന്നു.
മുഷ്കേ നിന്നോടുനല്ലൂ കരുണതരുവതിന്ന് എന്ന് പറഞ്ഞ് ഇദ്ദേഹം ഇരിക്കുന്ന  ആവണപ്പലകയാൽ ശിവലിംഗത്തിൽ അടിച്ചു എന്ന് ഐതിഹ്യം അവലംബം
ചേലാകർമ്മം ഇംഗ്ലീഷ് വിലാസം https://ml.wikipedia.org/wiki/Circumcision ഹെമോസ്റ്റാറ്റുകളും കത്രികയും ഉപയോഗിച്ച് പരിച്ഛേദന ശസ്ത്രക്രിയ പുരാതന ഈജിപ്തിലെ ഗുഹാ ചിത്രങ്ങളളലൊന്നിൽ ചേലാ കർമ്മം ചെയ്യുന്നത് ചിത്രീകരിച്ചിരിക്കുന്നു യഹൂദരുടെ ചേലാകർമ്മ ചടങ്ങ് നോൺ-ശസ്ത്രക്രിയ പരിച്ഛേദന
പുരുഷ ലിംഗാഗ്രചർമ്മം ( ലിംഗത്തിൻ മേലുള്ള അയഞ്ഞ ചർമ്മം) പൂർണ്ണമായോ ഭാഗികമായോ നീക്കം ചെയ്യുന്നതിനെയാണ് പരിച്ഛേദനം അല്ലെങ്കിൽ ചേലാകർമ്മം എന്നു പറയുന്നത്.
വളരെ പുരാതനകാലത്തെയുള്ള ഒരു കർമ്മമാണിത്.
ജൂതന്മാരും മുസ്ലിംകളും മത വിധി പ്രകാരം ചേലാകർമ്മം ചെയ്യുന്നു.
ശാരീരികപ്രശ്നങ്ങൾക്ക് പ്രതിവിധിയായും ചെയ്തുവരുന്നു.
ചേലാകർമ്മം ഒരു മതപരമായ ആചാരമോ ചില ഗോത്രങ്ങളിലോ രാജ്യങ്ങളിലോ ഉള്ള ഒരു ആചാരമോ അല്ലെങ്കിൽ ഒരു മെഡിക്കൽ മെഡിക്കൽ പ്രാക്ടീസ് ആകാം.
ഏറ്റവും സാധാരണയായി പരിച്ഛേദനം പൊതുവെ നടത്തപെടാറുള്ളത് പ്രതിരോധ ആരോഗ്യ സംരക്ഷണത്തിന്റെ ഭാഗമായോ മതപരമായ അല്ലെങ്കിൽ ഒരു സാംസ്കാരിക ആചാരമായോ ആണ്.
കേരളത്തിൽ മതം മാറുന്നതിന്റെ ചടങ്ങായതിനാൽ  ഇതിനെ മാർഗ്ഗക്കല്യാണം എന്നും വിളിക്കുന്നു.
മതപരമായ ആചാരങ്ങളിൽ നിന്ന് ഉത്ഭവിച്ച ഒരു പുരാതന ആചാരമാണിത്.
ലോകത്തിലെ ഏറ്റവും പഴക്കമുള്ള ഒരു  ശസ്ത്രക്രിയയാണ് ചേലാകർമ്മം.
ദക്ഷിണ കടൽ ദ്വീപുകാർ, ഓസ്‌ട്രേലിയയിലെ ആദിവാസികൾ, സുമാത്രൻ, ഇൻകാ, ആസ്‌ടെക്കുകൾ, മായൻ, പുരാതന ഈജിപ്തുകാർ എന്നിവർ ആചാരപരമായ പുരുഷ പരിച്ഛേദനം നടത്തിയിരുന്നതായി അറിയപ്പെടുന്നു.
യഹൂദമതത്തിൽ ജനനത്തിനു ശേഷമുള്ള എട്ടാം ദിവസം പുരുഷന്മാരിൽ പരിച്ഛേദനം പരമ്പരാഗതമായി നടത്തുന്നു.
പ്രസവിച്ച് ഉടനെയും ഏഴാം ദിവസം മുതൽ കുഞ്ഞുങ്ങളിൽ ചേലാകർമ്മം ചെയ്തുവരാറുണ്ട്.
യഹോവയുമായുള്ള (ദൈവം) അബ്രഹാമിന്റെ ഉടമ്പടിയുടെ ഭാഗമായി ഉല്പത്തിപുസ്തകം പരിച്ഛേദനത്തെ രേഖപ്പെടുത്തുന്നു.
യേശുവും അദ്ദേഹത്തിന്റെ സമൂഹവും ചേലാകർമ്മം അനുഷ്ടിച്ചിരുന്നെങ്കിലും ക്രിസ്തുമതം പുറം ലോകത്തേയ്ക്ക് വ്യാപിക്കാൻ തുടങ്ങിയപ്പോൾ  വിശുദ്ധ പൗലോസ്  ഈ നിയമം എടുത്തുകളഞ്ഞു.
യേശു ക്രിസ്തു ജനിച്ച് എട്ടാം നാൾ ചേലകർമ്മം നിർവഹിച്ചതായി ബൈബിൾ പറയുന്നു.
കേരളത്തിലെ മുസ്ലിംങ്ങൾ സുന്നത്ത് കല്യാണം, മാർഗ്ഗക്കല്യാണം എന്നെല്ലാം പറയാറുണ്ട്.
ജൂതന്മാർക്കും മുസ്ലിംകൾക്കും ഇത് മതപരമായ ആചാരമാണ്.
ഗുണവും ദോഷവും
പഴയ കാലങ്ങളിൽ ഒസ്സാൻ‌മാരായിരിന്നു ഈ കർമ്മം ചെയ്തിരുന്നത്.
ഇപ്പോൾ കുഞ്ഞ് പ്രസവിച്ച ഉടനെ ഒരു ചെറിയ ശസ്ത്രക്രിയയിലൂടെ ഇത് നിർവ്വഹിക്കുന്നു.
ഏഷ്യ, മധ്യപൂർവ്വേഷ്യ, അമേരിക്കൻ ഐക്യനാടുകൾ, ആഫ്രിക്കയുടെ ചില ഭാഗങ്ങളിലെല്ലാം ഇത് സർവ്വസാധാരണമാണ്.
ലോകാരോഗ്യ സംഘടനയുടെ കണക്കു പ്രകരം പുരുഷ ജനസംഖ്യയുടെ മുപ്പത് ശതമാനവും ഈ സമ്പ്രദായം പിന്തുടരുന്നവരാണ്.
ചേലാകർമ്മം എച്ച്.ഐ.വി. യെ ഒരുപരിധിവരെ പ്രതിരോധിക്കുമെന്ന് ലോകാരോഗ്യ സംഘടന കണ്ടെത്തിയിട്ടുണ്ട്.
എങ്കിലും ഒരു മുന്നറിയിപ്പു കൂടി ഇവർ നൽകുന്നുണ്ട്.
ഇതൊരു ഭാഗികമായ പ്രതിരോധ മാർഗ്ഗം മാത്രമാണെന്നും രോഗാണുവാഹകരുമായുള്ള ലൈഗികബന്ധ ത്തിലൂടെയുള്ള എച്ച്.ഐ.വി. ബാധ ഈ രീതി കൊണ്ട് കുറക്കാൻ കഴിയുമെന്ന് അവർ പറയുന്നു.
രോഗാണുവാഹകരുമായുള്ള ലൈംഗികബന്ധം ഒഴിവാക്കുക, ഗർഭനിരോധന ഉറ (കോണ്ടം) ഉപയോഗിക്കുക എന്നതൊക്കെ രോഗപ്രധിരോധ മാർഗങ്ങളായി സ്വീകരിക്കാം.
ചേലാകർമ്മം മൂലം ലിംഗാഗ്രചർമത്തിലെ നാഡീഞരമ്പുകൾ നഷ്ടമാകുമെന്നും വസ്ത്രത്തിലും മറ്റും ഉരസി മൃദുവായ ലിംഗമുകുളത്തിന്റെ സ്പർശനശേഷി ക്രമേണ കുറയുമെന്നും തന്മൂലം ലൈംഗികാനുഭൂതി അല്പം കുറയുമെന്നും പറയപ്പെടുന്നു.
ലിംഗാഗ്രചർമത്തിന്റെ ചലനത്തിന്റെ അഭാവത്തിൽ ബന്ധപ്പെടുന്ന സമയത്തെ നനവ് നിലനിർത്താൻ ബുദ്ധിമുട്ടാകുമെന്നും അഭിപ്രായമുണ്ട്.
ചേലാകർമ്മം സ്ത്രീകളിൽ
സ്ത്രീകളിൽ ചേലാകർമ്മം ചെയ്യുന്നത് ആഫ്രിക്കയിൽ നിലനിൽക്കുന്ന പ്രാകൃതമായ ഒരു ദുരാചാരമാണ്.
ഇന്ത്യയിലും ചിലയിടത്ത് ഈ ദുരാചാരം നിലവിലുണ്ട്.
എന്നാൽ ഇത് മതപരമായ ഒരാചാരമല്ല.
എന്നാൽ ചില പണ്ഡിതന്മാർ ഇതൊരു മതാചാരമാണെന്നും അഭിപ്രായപ്പെടുന്നു.
ഏതായാലും ഇക്കാര്യം മിക്കപ്പോഴും ഒരു വിവാദ വിഷയമായി കാണാറുണ്ട്.
പെൺകുട്ടികളുടെ കൃസരി അഥവാ ഭഗശിശ്നിക പൂർണമായോ ഭാഗികമായോ മുറിച്ചു മാറ്റുന്ന ഒരാചാരമാണിത്.
ചിലയിടങ്ങളിൽ യോനിഭാഗം തുന്നിക്കെട്ടുക, ഭഗശിശ്നികയുടെ അഗ്രചർമ്മം മുറിച്ചു മാറ്റുക തുടങ്ങിയ രീതികളും കാണാറുണ്ട്.
എത്യോപ്യയിലെ ചിലയിടങ്ങളിൽ സ്ത്രീകൾക്ക് ചേലാകർമ്മം നിർബന്ധമാണ്‌.
ചെയ്യാത്തവർക്ക് കല്യാണം കഴിക്കാൻ പടില്ല എന്നതാണ്‌ നിയമം.
നിരന്തരം അണുബാധ, പഴുപ്പ്, രക്തസ്രാവം, ലൈംഗികമായി ബന്ധപ്പെടുമ്പോൾ വേദന, ബുദ്ധിമുട്ട് ഏറിയ പ്രസവം, ലൈംഗിക അസംതൃപ്തി, രതിമൂർച്ഛാഹാനി തുടങ്ങിയ ഗുരുതരമായ പാർശ്വഫലങ്ങൾ ഏറെയുള്ളതിനാൽ സ്ത്രീകളുടെ ചേലകർമ്മം ചെയ്യുന്നതു പല രാജ്യങ്ങളും നിയമത്താൽ വിലക്കിയിട്ടുണ്ട്.
ലോകാരോഗ്യസംഘടനയും (WHO) ഇത് വിലക്കിയിട്ടുണ്ട്.
വൈദ്യശാസ്ത്രപരമോ ആരോഗ്യപരമോ ആയ കാരണങ്ങളാൽ ചേലാകർമ്മത്തിന്റെ ഉപയോഗം ഇപ്പോഴും ചർച്ച ചെയ്യപ്പെടുന്ന ഒരു വിഷയമാണ്.
നവജാതശിശുക്കളുടെ ചേലാകർമ്മം അവശ്യഘട്ടങ്ങളിലല്ലാത്ത ഒരു മെഡിക്കൽ ഓർഗനൈസേഷനും ശുപാർശ ചെയ്യുന്നില്ല.
അവലംബം ↑ ↑ {{ cite encyclopedia }} : | volume= has extra text ( help ) ↑ {{ cite journal }} :  CS1 maint: unflagged free DOI ( link ) ↑ http://bible.nishad.net/index.php?book_id=48 chapter_id=5 Archived 2008-07-08 at the Wayback Machine .
നിങ്ങൾ പരിച്ഛേദന ഏറ്റാൽ ക്രിസ്തുവിനെക്കൊണ്ടു നിങ്ങൾക്കു ഒരു പ്രയോജനവുമില്ല എന്നു പൌലൊസായ ഞാൻ നിങ്ങളോടു പറയുന്നു.
ഗലാ -5:2.
↑ http://bible.nishad.net/index.php?book_id=42 chapter_id=2%5Bപ്രവർത്തിക്കാത്ത+കണ്ണി%5D .
പരിച്ഛേദന കഴിപ്പാനുള്ള എട്ടു ദിവസം തികെഞ്ഞപ്പോൾ അവൻ ഗർഭത്തിൽ ഉല്പാദിക്കുംമുമ്പെ ദൂതൻ പറഞ്ഞതുപോലെ അവന്നു യേശു എന്നു പേർ വിളിച്ചു - ലൂക്കോസ് 2.21 ↑ ↑ {{ cite journal }} : Check date values in: | date= ( help ) ; Cite journal requires | journal= ( help ) ↑ ഫിഖ്‌ഹുസ്സുന്ന: - സയ്യിദ്‌ സാബിഖ്‌ (മലയാള വിവർത്തനം) - IPH - page44- ISBN 81-8271-051-0 .
) ↑ https://archive.today/20120730071703/www.associatedcontent.com/article/297646/female_circumcision_banned_in_egypt.html ↑ Bolnick D.A; Koyle M. Yosha A. 2012.
Surgical guide to circumcision , p3 – 8.
ISBN 978-1-4471-2857-1
ചേലനാട്ട് അച്യുതമേനോൻ ഇംഗ്ലീഷ് വിലാസം https://ml.wikipedia.org/wiki/Achytha_Menon_Chelnat
മലയാളത്തിലെ ശ്രദ്ധേയനായ ഗദ്യകാരനും, ആദ്യകാല ഫോക് ലോർ പണ്ഡിതനുമാണ്‌ ഡോ. ചേലനാട്ട് അച്യുതമേനോൻ (1894-1952).
1938-ൽ ലണ്ടൻ യൂണിവേഴ്സിറ്റിയിൽനിന്ന് പി.എച്ച്.ഡി. ലഭിച്ചു.
ഒരു വിദേശസർ‌വ്വകലാശാലയിൽനിന്ന് മലയാളത്തെ സംബന്ധിച്ച് ആദ്യമായി ഗവേഷണം ചെയ്യുന്നത് ചേലനാട്ട് അച്യുതമേനോനാണ്‌ .
1894 ഏപ്രിൽ 30-ന്‌ വള്ളുവനാട് താലൂക്കിലെ വെള്ളിനേഴിയിൽ ചേലനാട്ട് മാധവിയമ്മയുടെയും പൊട്ടത്തിൽ അച്യുതമേനോന്റെയും മകനായാണ്‌ അച്യുതമേനോൻ ജനിച്ചത്.
അച്ഛന്റെ പേര് തന്നെയാണ് ഇട്ടിരിക്കുന്നത്.
നാട്ടെഴുത്തച്ഛന്റെ കീഴിൽ അക്ഷരം അഭ്യസിച്ച ശേഷം വെള്ളിനേഴി പ്രൈമറി സ്കൂൾ, സാമൂതിരി കോളേജ് സ്കൂൾ, ഒറ്റപ്പാലം ഹൈസ്കൂൾ എന്നിവിടങ്ങളിൽ സ്കൂൾ വിദ്യാഭ്യാസം പൂർത്തിയാക്കി.
സാമൂതിരി കോളേജിൽനിന്ന് ഇന്റർമീഡിയറ്റ് പാസ്സായി.
1917-ൽ തിരുവനന്തപുരം യൂണിവേഴ്സിറ്റി കോളേജിൽനിന്ന് ബിരുദം നേടി.
യൂണിവേഴ്സിറ്റി കോളേജിൽ ഏ.
ആർ. രാജരാജവർമ്മ , ആറ്റൂർ കൃഷ്ണപ്പിഷാരടി തുടങ്ങിയവർ അച്യുതമേനോന്റെ ഗുരുനാഥന്മാരായിരുന്നു.
തപാൽ ഉദ്യോഗസ്ഥനായി ജോലി ആരംഭിച്ചു.
രണ്ടു മാസം തപാൽ ഗുമസ്തനായും പിന്നീട് മദ്രാസ് ഡി.പി.ഐ. ഓഫീസിലും ജോലിചെയ്തു.
1919-ൽ കോഴിപ്പുറത്ത് നാരായണിക്കുട്ടിയമ്മയുമായായിരുന്നു അച്യുതമേനോന്റെ വിവാഹം.
1921-ൽ മദ്രാസ് ക്വീൻ മേരീസ് കോളേജിൽ അദ്ധ്യാപകനായി.
മദിരാശി സർവ്വകലാശാലയിൽ ഓറിയന്റൽ റിസർച്ച് ഇൻസ്റ്റിറ്റ്യൂട്ട് തുടങ്ങിയപ്പോൾ അതിൽ മലയാളവിഭാഗം തലവനായി.
മദിരാശി സർ‌വ്വകലാശാലയിൽ ദീർഘകാലം മലയാളവിഭാഗം തലവനായി സേവനമനുഷ്ഠിച്ച അച്യുതമേനോൻ 1938-ൽ ലണ്ടനിലേക്ക് പോയി.
അവിടെ ഡോ. ബാർണറ്റിന്റെ കീഴിൽ എഴുത്തച്ഛന്റെ  കൃതികളെക്കുറിച്ച് (Ezhuthachan and his age)പഠിച്ച് പി.എച്.ഡി. നേടി.
മലയാളത്തിന് ഒരു വിദേശ സർവകലാശാലയിൽ നിന്ന് കിട്ടുന്ന ആദ്യ ഡോക്ടറേറ്റ്ചേലനാട്ട് അച്യുതമേനോന്റേതായിരുന്നു.
ഹൃദയാഘാതത്തെത്തുടർന്ന് 1952 ഫെബ്രുവരി 6-നായിരുന്നു ചേലനാട്ട് അച്യുതമേനോന്റെ മരണം.
=== സാഹിത്യജീവിതം ===രാഗിണീദേവി(നീ ഏസ്തർ ലുഎല്ലാ ഷെർമാൻ) എന്ന നർത്തകിയുടെ യൂറോപ്യൻ പര്യടനസംഘത്തിലുണ്ടായിരുന്ന കര്യാട്ടിൽ കുമാരൻ നായർ എന്ന കഥകളി കലാകാരൻ ലണ്ടനിൽ രാഗിണീദേവി കയ്യൊഴിഞ്ഞു നിലയിൽ കാണപ്പെട്ടപ്പോൾ ശ്രീ ചേലനാട്ട് അച്ച്യുതമേനോൻ അദ്ദേഹത്തെ അന്ന് ലണ്ടനിലുണ്ടായിരുന്ന മലയാളി സമൂഹത്തിന്റെ സഹായത്തോടെ കേരളത്തിൽ തിരികെയെത്തിക്കുന്നതിന് സഹായിക്കുകയും ചെയ്തതായി അറിയുന്നു.
വിശദാംശങ്ങൾ ലഭ്യമല്ല കൃതികൾ ചെറുകഥാസമാഹാരം ഇന്ദ്രജാലം മണിമാല നോവൽ കുമാരൻ കോമൻ നായർ നാടകം അന്നും ഇന്നും തച്ചോളിച്ചന്തു ബില്ലുകൊണ്ടുള്ള തല്ല് വീരവിലാസം വീരാങ്കണം (ഏകാങ്കസമാഹാരം) പുഞ്ചിരി (ഏകാങ്കസമാഹാരം) ബാലസാഹിത്യം പുരാണമഞ്ജരി ശ്രീകൃഷ്ണൻ പഠനം Catalogue of the Malayalam manuscripts in the India Office Library by Chelnat Achyuta Menon, 1954.
കേരളത്തിലെ കാളീസേവ എഴുത്തച്ഛനും അദ്ദേഹത്തിന്റെ കാലവും (Ezhuthachan and his age) പ്രദക്ഷിണം Ballads of North Malabar അവലംബം ↑ ↑ http://www.keralasahityaakademi.org/sp/Writers/Profiles/ChelanatAchyuthamenon/Html/Chelanatpage.htm ↑
ചേലമ്പ്ര ബാങ്ക് കവർച്ച ഇംഗ്ലീഷ് വിലാസം https://ml.wikipedia.org/wiki/Chelembra_bank_robbery
മലപ്പുറം ജില്ലയിലെ ചേലമ്പ്രയിലെ സൗത്ത്‌ മലബാർ ഗ്രാമീൺ ബാങ്ക്‌ കവർച്ച കേരളത്തിലുണ്ടായ ഏറ്റവും വലുത് എന്ന് കുപ്രസിദ്ധിയാർജ്ജിച്ച കവർച്ചയാണ് ചേലമ്പ്ര ബാങ്ക് കവർച്ച .
2007 ഡിസംബർ 30 -ന്‌ രാത്രി ചേലമ്പ്രയിലെ സൗത്ത്‌ മലബാർ ഗ്രാമീൺ ബാങ്കിന്റെ ചുവരുകൾക്ക്, കവർച്ചക്കാർ  വലിയ ദ്വാരമുണ്ടാക്കുകയും 80 കിലോഗ്രാം സ്വർണ്ണവും, 2,500,000 രൂപയുമായി ഏതാണ്ട് 8 കോടി രൂപയുടെ വസ്തുക്കൾ കവർച്ച ചെയ്യപ്പെടുകയും ചെയ്തു .
കവർ‍ച്ച
കെട്ടിടത്തിന്റെ രണ്ടാമത്തെ നിലയിലായിരുന്നു സൗത്ത്‌ മലബാർ ഗ്രാമീൺ ബാങ്ക്‌ പ്രവർത്തിച്ചിരുന്നത്.
താഴത്തെ നിലയിലെ പൂട്ടിപ്പോയ ഭോജനശാല, ഹോട്ടൽ നടത്താനെന്ന വ്യാജേന നാലംഗ സംഘം വാടകക്കെടുക്കുകയും, അതു പുനർനിർമ്മിക്കുകയാണെന്നും അത് സൂചിപ്പിക്കുന്നതിനായി കെട്ടിടത്തിന്റെ മെയിൻ ഷട്ടർ അടച്ചിടുകയും ചെയ്തു.
അടച്ചിട്ട ഭോജനശാലയിൽ നിന്നും ഈ സംഘം മുകളിലെ നിലയിലേക്ക് ഒരു വലിയ ദ്വാരമുണ്ടാക്കുകയും അത് വഴി ബാങ്കിലെ സ്ട്രോങ്ങ് റൂമിലെത്തി അവിടെ സൂക്ഷിച്ചിരുന്ന സ്വർണ്ണവും, പണവും അപഹരിക്കുകയും ചെയ്തു.
കേരള പോലീസിന്റെ അന്വേഷണം
കവർച്ച പുറത്തറിഞ്ഞ ഉടനെ തന്നെ കേരള പോലീസ് അന്വേഷണ സംഘങ്ങൾ രൂപവത്കരിക്കുകയും, അന്വേഷണം ഊർജ്ജിതമാക്കുകയും ചെയ്തു.
അന്വേഷണം വഴി തെറ്റിക്കാൻ കവർച്ചാ സംഘം പല വഴികളും സ്വീകരിച്ചു.
ജയ് മാവോ എന്നെഴുതിയും, ഹൈദരാബാദിലെ ഒരു ഹോട്ടലിൽ മനഃപ്പൂർ‌വ്വം സ്വർണ്ണം നിക്ഷേപിക്കുകയും ചെയ്തിരുന്നു.
സംഭവം നടന്ന സമയത്ത് തൊട്ടടുത്ത മൊബൈൽ ടവറുകളിൽ നിന്നും സ്വീകരിക്കുകയോ,പുറത്തേക്കു പോവുകയോ ചെയ്ത എല്ലാ ഫോൺ കോളുകളും പോലീസ് പരിശോധിച്ചു.
ഇത് ഏതാണ്ട് 22 ലക്ഷത്തോളം വരും.
മൊബൈൽ സർ‌വ്വീസ് പ്രോവൈഡർമാരുടെയും,ഐ.
ടി. വിദഗ്ദ്ധരുടെയും സഹായത്തോടെ കുറ്റവാളിയെ കണ്ടു പിടിക്കാൻ പോലീസ് ശ്രമിച്ചതിന്റെ ഫലമായി അവസാനം മോഷ്ടാക്കളെ അവർക്ക് അറസ്റ്റ് ചെയ്യാൻ സാധിച്ചു അറസ്റ്റ്
ഫെബ്രുവരി അവസാനത്തോടെ പോലീസ് കോഴിക്കോട് വെച്ച് ഈ സംഘത്തെ വലയിലാക്കുകയും കവർച്ച ചെയ്യപ്പെട്ട 80% വസ്തുവകകളും കണ്ടെടുക്കുകയും ചെയ്തു.
2008 ഫെബ്രുവരി 28 -ന് ആണ്‌ അറസ്റ്റ് രേഖപ്പെടുത്തിയത്.
കവർച്ചാസംഘത്തെ കവർച്ച നടന്ന് രണ്ടു മാസത്തിനുള്ളിൽ കണ്ടെത്തിയത് കേരള പോലീസിന് അഭിമാനിക്കാവുന്ന ഒരു നേട്ടമായി.
മോഷ്ടാക്കൾ ജോസഫ് എന്ന് മറുപേരുള്ള ജൈസൺ രാഗേഷ് എന്നു മറുപേരുള്ള ഷിബു രാധാകൃഷ്ണൻ കനകേശ്വരി
ഇവർ കോട്ടയം , തൃശൂർ , കോഴിക്കോട് എന്നീ ജില്ലയിൽ നിന്നുള്ളവരാണ്.
മോഷ്ടാക്കളുടെ പ്രചോദനം
ഇത്രയും വലിയ കവർച്ച നടത്താൻ പ്രചോദനമായത് ധൂം എന്ന ഹിന്ദി ചലച്ചിത്രമാണെന്ന് കവർച്ചാ തലവൻ അറസ്റ്റ് വരിച്ചതിനു ശേഷം പറയുകയുണ്ടായി.
ഈ ചലച്ചിത്രത്തിലും പുതുവർഷത്തലേന്ന് ഒരു സംഘം ബാങ്കിന്റെ ചുവരിൽ ദ്വാരമുണ്ടാക്കി കവർച്ച നടത്തുന്നതായി കാണിക്കുന്നുണ്ട്.
കുറ്റവാളികൾക്കുള്ള ശിക്ഷ
വർഷങ്ങൾ നീണ്ട വിചാരണയ്ക്കൊടുവിൽ 2013 മാർച്ച് 21-നു ജോസഫ്, രാകേഷ്, രാധാകൃഷ്ണൻ, കനകേശ്വരി എന്നീ പ്രതികൾ കുറ്റക്കാരാണെന്ന് മഞ്ചേരി അഡീഷനൽ ജില്ലാ സെഷൻസ് കോടതി കണ്ടെത്തി.
തുടർന്ന് കേസിലെ ആദ്യ മൂന്ന് പ്രതികൾക്ക് കോടതി പത്തു വർഷം കഠിന തടവും നാലം പ്രതി കനകേശ്വരിയ്ക്ക് അഞ്ചു വർഷം കഠിന തടവും വിധിച്ചു.
നാല് പ്രതികളും 20,000 രൂപ പിഴയടയ്ക്കാനും ജഡ്ജി എസ് സതീശ് ചന്ദ്രബാബു വിധിച്ചു.
അവലംബം ↑ ↑ ↑ Malayala Manorama second headline inner page news , December 31, 2007 ↑ ↑ ചേലമ്പ്ര: പോലീസുകാർക്ക്‌ സമ്മാനം ↑ ↑ ↑ ↑ ↑ ചേലേമ്പ്ര ബാങ്ക് കവർച്ച: നാല് പ്രതികൾ കുറ്റക്കാർ ↑
ടി-സ്ക്വയർ പൊസിഷൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Tsquare position Tsquare position
പങ്കാളി കാൽമുട്ടുകൾ ഉയർത്തി കാലുകൾ അകറ്റി പുറകിൽ കിടക്കുന്ന ഒരു ലൈംഗിക സ്ഥാനം.
ലിംഗപ്രവേശനം നടത്തുന്ന പുരുഷ പങ്കാളി സ്വീകർത്താവായ സ്ത്രീ പങ്കാളിക്ക്  ലംബമായി  കിടക്കുന്നു.
The T-square position ടി-സ്ക്വയർ സെക്‌സ് പൊസിഷൻ എങ്ങനെ നിർവഹിക്കാം The T-square position നിങ്ങളുടെ കാലുകൾ ഉയർത്തി ചെറുതായി വിരിച്ചുകൊണ്ട് നിങ്ങളുടെ പുറകിൽ കിടക്കുക.
ലൈംഗികാവസ്ഥയിൽ സ്വീകരിക്കുന്ന പങ്കാളിയുടെ സ്ഥാനം ഇതാണ്.
നിങ്ങൾക്ക് ലംബമായി കിടക്കാൻ നിങ്ങളുടെ പങ്കാളിയോട് നിർദ്ദേശിക്കുക.
എന്നിട്ട് അവന്റെ ലിംഗം നിങ്ങളുടെ യോനിയിലേക്ക് അഭിമുഖീകരിക്കുന്ന തരത്തിൽ അവന്റെ ഞരമ്പുകൾ തിരിക്കുക നിങ്ങളുടെ കാലുകൾ താഴ്ത്തുക, അങ്ങനെ അവ പുരുഷന്റെ കാലുകളിൽ പൊതിഞ്ഞ് ഒരു കമാനം ഉണ്ടാക്കുക.
നിങ്ങളുടെ യോനിയിൽ ലിംഗം തിരുകാൻ പുരുഷനെ പ്രോത്സാഹിപ്പിക്കുക.
അതിനുശേഷം നിങ്ങൾക്ക് സാധാരണയായി സന്തോഷകരമെന്ന് തോന്നുന്നതുപോലെ ലൈംഗിക ബന്ധത്തിൽ ഏർപ്പെടുന്നത് തുടരുക.
ടി. അബ്ദുൾ റഹ്‌മാൻ ഇംഗ്ലീഷ് വിലാസം https://ml.wikipedia.org/wiki/T.
_Abdul_Rahman
പ്രമുഖനായ ഇന്ത്യൻ ഫുട്ബോൾ കളിക്കാരനായിരുന്നു ഒളിംപ്യൻ റഹ്മാൻ എന്നറിയപ്പെട്ടിരുന്ന ടി. അബ്ദുൾ റഹ്‌മാൻ (1934 – 15 ഡിസംബർ 2002).1956 മെൽബോൺ ഒളിംപിക്സിൽ ഭാരതത്തിനു വേണ്ടി കളിച്ചു.
ഇന്ത്യൻ ഫുട്ബോൾ ടീമിന്റെ പ്രതിരോധ നിരയുടെ നെടുംതൂണായിരുന്നു ഒളിംപ്യൻ അബ്ദു റഹ്മാൻ.
മോഹൻ ബഗാനും രാജസ്ഥാൻ ക്ലബ്ബുമടക്കം പ്രമുഖമായ നിരവധി ക്ലബ്ബുകൾക്കും വേണ്ടിയും കളിച്ചിട്ടുണ്ട്.
കൽക്കത്ത ക്ലബ്ബിന്റെ ക്യാപ്റ്റനായിരുന്നു.
ഡിഫൻസിൽ കാണിച്ച കരുത്ത് അദ്ദേഹത്തിന് പ്രശസ്തി നേടിക്കൊടുത്തു.
കോഴിക്കോട് കേന്ദ്രീകരിച്ച് യൂനിവേർസൽ സോക്കർ ക്ലബ് എന്ന പേരിൽ ഒരു ഫുട്ബോൾ ക്ലബ്ബ് തുടങ്ങി.
റഹ്മാന്റെ സ്മരണക്കായി കോഴിക്കോട് ഒളിംപ്യൻ റഹ്മാൻ മെമ്മോറിയൽ അക്കാദമി ഓഫ് ഫുട്ബാൾ എന്ന സ്ഥാപനം പ്രവർത്തിക്കുന്നുണ്ട്.
കോഴിക്കോട് പൂവളപ്പിൽ താഴത്തേരിയിൽ ജനിച്ചു.
കേരളപ്പിറവിക്കു മുമ്പ് റോവേഴ്സ് കപ്പ് ഫുട് ബോളിൽ ഒപങ്കെടുക്കാൻ മുംബൈയിലേക്ക് പോയ മലബാർ ഇലവനിൽ അബ്ദുറഹിമാൻ അംഗമായിരുന്നു.
പിന്നീട് കൽക്കത്ത രാജസ്ഥാൻ ക്ളബ്ബിൽ ചേർന്നു.
1955 ൽ എറണാകുളത്ത് സർവീസസിനെ തോൽപ്പിച്ചു ബംഗാൾ, സന്തോഷ് ട്രോഫി കരസ്ഥമാക്കിയത് ഗോൾ റഹ്‌മാന്റെ പെനാൽട്ടി കിക്കിലൂടെയായിരുന്നു.
പി.എ. ബക്കറിന്റെ ചുവന്ന വിത്തുകൾ എന്നസിനിമയിലെ നായകനായി അഭിനയിച്ചിട്ടുമുണ്ട്.
പരിശീലകൻ
കൊൽക്കത്തയിൽ നിന്ന് കേരളത്തിലെത്തിയ റഹ്‌മാൻ പരിശീലകനായി കേരള ജൂനിയർ ടീമിനെയും പിന്നീട് പ്രീമിയർ ടയേഴ്സ്, ടൈറ്റാനിയം, കേരള ഇലക്ട്രിസിറ്റി ബോർഡ്, കൊൽക്കത്ത മുഹമ്മദൻസ് സ്പോർടിങ്ങ്, വാസ്കോഗോവ എന്നീ ക്ളബ്ബുകളുടെയും പരിശീലകനായി.
സന്തോഷ് ട്രോഫി കരസ്ഥമാക്കിയ കൊച്ചി നാഷണലിൽ കേരളാ ടീമിന്റെ  പരിശീലകനായിരുന്നു.
അവലംബം ↑ Tiny Kerala in mega Olympics ↑ Viva Kerala - Football in Kerala ↑ Indian Football "HALL OF FAME" ↑ ↑ http://malayalam.webdunia.com/sports/othersports/football/0712/16/1071216007_1.htm പുറം കണ്ണികൾ T. Abdul Rahman – FIFA competition record
ടി. ഉബൈദ് ഇംഗ്ലീഷ് വിലാസം https://ml.wikipedia.org/wiki/T.
_Ubaid
ഒരു മലയാള കവിയും മാപ്പിളസാഹിത്യ പണ്ഡിതനുമായിരുന്നു ടി. ഉബൈദ് .
ഉബൈദിന്റെ കവിതകളിലെ പ്രധാന അന്തർധാര ഇസ്‌ലാമും ദേശസ്നേഹവുമായിരുന്നുവെന്ന് വിലയിരുത്തപ്പെടുന്നു.
1908 ഒക്ടോബർ 7-ന്‌ കാസർഗോഡ് ജില്ലയിലെ പള്ളിക്കാലിൽ ആയിരുന്നു ഉബൈദിന്റെ ജനനം.
എം ആലിക്കുഞ്ഞി, സൈനബ്‌ മാതാപിതാക്കൾ.
യഥാർത്ഥ പേര്‌ അബ്ദുറഹ്മാൻ.
സ്വദേശത്ത് പ്രാഥമിക വിദ്യാഭ്യാസവും പിതാവിൽ നിന്ന് മതപഠനവും നേടി.
മലയാളം , കന്നട , ഇംഗ്ലീഷ് , ഉറുദു , അറബി ഭാഷകളിൽ ചെറുപ്പത്തിൽ തന്നെ വ്യൽപത്തിനേടി.
1924-ൽ കവിതയെ നെഞ്ചേറ്റി ഔദ്യോഗിക പഠനം എട്ടാംക്ലാസിൽ വെച്ച് ഉപേക്ഷിച്ചു.
എന്നാൽ 12 വർഷത്തിന് ശേഷം വീണ്ടം സ്വപ്രയത്നത്തിലൂടെ എട്ടാം തരം പൂർത്തീകരിച്ച് മലപ്പുറത്ത് അധ്യാപക പരിശീലനം പൂർത്തിയാക്കി.
1928ൽ കുമ്പള ഫിഷറീസ് സ്കൂളിൽ (മുനീറുൽ ഇസ്‌ലാം സ്‌കൂൾ) അധ്യാപനായി ജോലി ചെയ്തു.
64-ആം ജന്മദിനത്തിന് നാലുദിവസം ബാക്കിനിൽക്കേ 1972 ഒക്ടോബർ 3-ന്‌ ഒരു പ്രസംഗത്തിനിടെ കുഴഞ്ഞുവീണ് അന്തരിച്ചു.
മുഹമ്മദ്‌ അബ്‌ദുർറഹ്‌മാൻ സാഹിബിന്റെ അൽ അമീനിലൂടെയാണ്‌ ഉബൈദ് രചനാരംഗത്തേക്ക് പ്രവേശിക്കുന്നത്.
അധ്യാപകനായിരുന്ന ഉബൈദ് കാസർഗോട്ടെ മുസ്ലിം നവോത്ഥാന പ്രവർത്തനങ്ങൾക്ക് ചുക്കാൻ പിടിച്ച മുഹമ്മദ് ശറൂൽ സാഹിബുമായി ബന്ധപ്പെട്ടതിന് ശേഷമാണ് സാഹിത്യരംഗത്ത് പൊതുരംഗത്തും സജീവമാകുന്നത്.
1931ൽ ശെറുൽ സാഹിബുമായി ചേർന്ന്  'രണ്ടുൽബോധനങ്ങൾ' എന്ന കൃതി.
ഉമ്മയുടെ മരണത്തെ തുടർന്ന് സംസ്കൃത വൃത്തത്തിൽ 'ബാഷ്പധാര'യും എഴുതി.
ഇക്കാലത്ത് തലശ്ശേരിയിൽ നിന്ന് പ്രസിദ്ധീകരണം ആരംഭിച്ച ചന്ദ്രികയിൽ കവിതകളും ലേഖനങ്ങളും തുടർച്ചയായി  എഴുതിവന്നു.
കന്നട ഭാഷയിൽ അവഗാഹമുണ്ടായിരുന്ന അദ്ദേഹം 'മുംതാസ്' എന്ന കന്നട പത്രത്തിലും  കവിതകളും ലേഖനങ്ങളും എഴുതുമായിരുന്നു.
സാമൂഹിക നവോത്ഥാനരംഗത്ത്
ടി. ഉബൈദ് സാമൂഹിക നവോത്ഥാന സംരംഭങ്ങളിലും സജീവമായിരുന്നു.
കുമ്പളയിലെ മത്സ്യത്തൊഴിലാളികൾ നേരിടുന്ന അവഗണനക്കും ബഹിഷ്കരണത്തിനുമെതിരെ ശബ്ദിച്ചു.
മതയാഥാസ്ഥികതക്കെതിരെ ശക്തമായി പൊരുതി.
മാതൃഭാഷയിൽ വെള്ളിയാഴ്ച പ്രഭാഷണം നിർവ്വഹിച്ചതിന്റെയും അനാചാരങ്ങളെ എതിർത്തതിന്റെയും പേരിൽ ബഹിഷ്കരണങ്ങൾ സഹിക്കേണ്ടി വന്നിട്ടുണ്ട്.
ഐക്യസംഘവുമായി സഹകരിച്ചു പ്രവർത്തിച്ചിരുന്നു.
വിദ്യാഭ്യാസരംഗത്ത് പിന്നാക്കം നിന്നിരുന്ന സമൂഹത്തെ ഉയർത്തിക്കൊണ്ടു വരലായിരുന്നു ഏറ്റെടുത്ത മറ്റൊരു വിഷയം.
ഇതിനായി 1939 ൽ ഒരു വിദ്യാഭ്യാസ പ്രചാരണജാഥ സംഘടിപ്പിച്ചു.